Due
        
         (slekt fra Jämtland)
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Due er en norsk slekt som har tatt sitt navn etter bygda Duved i Jämtland, omkring ti kilometer vest for Åre.
Ole Larsen Due (1696–1755), som var koffardikaptein og høker i Trondheim, forlot som mange jemter Jämtland etter at landskapet var blitt svensk. Hans sønnesønn, skipsreder og konsul Carsten Schjødt Due (1762–1809), var far til blant annet tollinspektør i Kristiansand Oluf Christian Due (1794–1873), diplomaten, statsminister Frederik Gottschalck Haxthausen Due (1796–1873) og overtollbetjent i Lillesand Carsten Schjødt Due (1799–1868).Oluf C. Due var far til arkitekt Paul Due (1835–1919). Frederik G.H. Due var far til diplomaten Frederik Georg Knut Due (1833–1906). Carsten S. Due d.y. var farfar til børskommissær Reidar Due (1862–1953), hvis sønn, banksjef Eilif Due (1893–1964) var far til fylkesmann Reidar Due (født 1922), eier av Mo gård ved Levanger. Les mer i Store norske leksikon genealogi Jämtland